Diari Oficial de la Generalitat Valenciana


Sumari del DOGV 5297, del 07-07-2006 (2006/7381)

Informació pública de la modificació del projecte de reparcel·lació de la UE R-1.
---------------------------------------------------------------------------------

### Dades del document

Número de DOGV
:   5297

Data del DOGV
:   07-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7381


Organisme emissor
:   Ajuntament de Moncofa

Tipus de document
:   Anunci

Informació pública de la modificació del projecte de reparcel·lació de la UE R-1. [2006/M7381]  
 Decret número 576/2006.  
 En data 30 de gener de 2006, es va subscriure acord entre els propietaris de la unitat d'execució R-1 i l'Ajuntament de Moncofa, pel qual:  
 1r S'acceptava l'exclusió de l'àmbit de la R-1, dels terrenys propietat d'Agroalós, SL i Eugenio Martí Esbrí, que donen al carrer de Sagunt i amb una profunditat de 4 metres, ja que s'entén que tenen la condició de solar, després de la cessió i urbanització realitzada en el seu dia del final del carrer de Sagunt.  
 2n S'acceptava la redelimitació de la unitat R-1.  
 3r Es reconeixia l'existència dins de la unitat R-1 redelimitada, d'uns terrenys inicials propietat d'Agroalós, SL.  
 4t S'acceptava que els terrenys propietat d'Agroalós, SL, que es troben dins de la unitat R-1 redelimitada, participaren en les quotes d'urbanització i se li adjudicara el dret que li corresponga junt a la parcel·la existent que dóna al carrer de Sagunt.  
 Per a donar cabuda als acords aconseguits, es va efectuar modificació del projecte de reparcel·lació de la UE R-1, redactada per Arquitectura Básica, amb data en el mes de maig de 2006.  
 La dita modificació ha sigut revisada en data 8 de juny de 2006 pels servicis tècnics municipals, que han emés un informe favorable per considerar que comprén i s'ajusta a l'Acord de 30 de gener de 2006 aconseguit pels propietaris afectats.  
 Vist l'informe del tècnic d'Urbanisme emés el 12 de juny de 2006, considerant convenient, en virtut de l'article 69 de la Llei 6/1994, de 15 de novembre, Reguladora de l'Activitat Urbanística (LRAU), concedir als propietaris i altres interessats inclosos dins del projecte de reparcel·lació UE R-1 modificat un tràmit d'audiència de 10 dies des de la notificació del present edicte als efectes que formulen les reclamacions o al·legacions que consideren convenients. Conclòs el dit termini, si no hi ha al·legacions o una vegada resoltes estes, hauria d'aprovar-se definitivament, per la majoria simple del Ple, el dit projecte modificat i inscriure's posteriorment en el Registre de la Propietat.  
 Per tot el que antecedix, resolc:  
 Primer  
 Concedir als propietaris i altres interessats inclosos dins del projecte de reparcel·lació de la UE R-1 modificat un tràmit d'audiència per 10 dies des de la notificació del present edicte.  
 Durant el mencionat termini de 10 dies, es pot comparéixer a l'Ajuntament, els dies hàbils, en horari d'atenció al públic, per a consultar la documentació depositada, així com formular qualssevol al·legacions que els convinguen segons dret.  
 Segon  
 Publicar el preceptiu edicte en el Diari Oficial de la Generalitat i en un diari d'informació general editat a la comunitat.  
 Tercer  
 Notificar als interessats el contingut del present decret.  
 Ho mane i firme.  
 Moncofa, 12 de juny de 2006.. L'alcalde: José Vicente Isach Clofent.